( 188 ) 
et messire Robert de La marque et Daremberch seigneur de Sedan freres 
d’autre. Et il soit que pour le bien seurté et entretenement dudit traicte. 
Ayent aussi este avisez accordez et concluz entre lesdites parties les poins 
et articles qui sensuivent. Premièrement que mesdits seigneurs de Liège 
et de Sedan respectivement feront serement solempnel aux sainctes 
evangilles de Dieu. Destre doresenavant bons et lovaulx serviteurs amis 
et voisins dudit seigneur roy catholicque et de ses successeurs leurs vies 
durant et du survivant deulx, et les servir envers et contre tous, sans nulz 
exceptez. Sauf que ledit seigneur de Sedan a nommément reserve de sa 
part la cité seigneurie et estât de Mets en Lorraine et le seigneur Fran¬ 
cisque de Secquinghen tant seulement pourveu quil ne pourra faire ou 
donner aucun ayde secours ou assistence audit seigneur Francisque 
directement ou indirectement contre le roy ou ses alliez en quelque 
maniéré que ce soit. Item que lesdits seigneurs de Liege et de Sedan 
feront aussi serement lun a lautre. que le premier décédant deulx deux 
mectra et délaissera avant son trespas toutes les villes et fortes places 
quil tient présentement, et tiendra audit jour de sortdit trespas, es mains 
et puissance du survivant, Assavoir ledit seigneur de Sedan les siennes 
es mains de madame sa femme si elle le survit, ou dudit seigneur de 
Liège et iceluy seigneur de Liège les siennes es mains dudit seigneur de 
Sedan, pour estre gardées et conservées a la seurté du Roy et de ses suc¬ 
cesseurs tellement que aucun dangier dommage ou inconvénient nen 
adviengne a eulx leurs successeurs pays et subgectz, Item que mondit 
seigneur de Sedan procurera par effect que la ville et place de Longne 
soit reduicte et retirée en ses mains par practique ou autrement, et sil 
ny scet parvenir et que de ladite place soient faictes aucunes courses 
prinses pilleries ou autres entreprises es pays du Roy de mondit sei¬ 
gneur de Liège ou'autres voisins, par ceulx qui tiennent présentement 
ou pourraient tenir cy apres ladite place, En ce cas lesdits seigneurs de 
Liège et de Sedan avec leurs subgectz et serviteurs et ceulx de Luxem¬ 
bourg Lembourg Faulkemont Dolhain Namur Stavelo Derbu et autres 
voisins, mectront sus promptement une bonne grosse arrnee equippee 
dartillerie et autres munirions pour prendre ladite place par force. 
A quoy le Roy ou son conseil les assistera de ses gendarmes et autres 
choses necessaires selon que le cas le requerra. Et si ladite place estoit 
prinse et reduicte par la force, elle sera rasée et démolie de sorte que 
rien ny demoura. et ne se pourra apres reparer ne fortiffier, Item que 
mondit seigneur de Liège promectra et baillera son scelle, que de son 
